ນັກ​ສຶກ​ສາລາວ​ ​ຈົບສ້າງ​ຄູ ປະ​ສົບ​ບັນ​ຫາ ​ໃນ​ການເຂົ້າ​ເປັນ ​ພະ​ນັກ​ງານ​ຄູ
ນັກ​ສຶກ​ສາ​ທີ່​ຮຽນ​ຈົບສ້າງ​ຄູ ໃນ​ສ​ປ​ປ ລາວ ປະ​ສົບ​ບັນ​ຫາ​ຫຍຸ້ງ​ຍາກ ​ໃນ​ການເຂົ້າ​ໄປ​ເປັນ​ພະ​ນັກ​ງານ​ຄູ ໂດຍ​ສະ​ເພາະ​ແມ່ນຢູ່​ໃນເຂດ​ໃນ​ເມືອງ ທີ່​ຄູ​ສ່ວນ​ໃຫຍ່​ຢາກ​ສອນ​ຢູ່.
ການສະຫລອງວັນຄູແຫ່ງຊາດລາວໃນ ຜ່ານມານີ້ ເຕັມໄປດ້ວຍບັນຍາກາດອັນຄຶກຄື້ນ ຕາມໂຮງຮຽນ ແລະສະຖາບັນຕ່າງໆ ໃນທົ່ວປະເທດ ແຕ່ວ່າ ກໍມີຄູບາງຄົນທີ່ບໍ່ໄດ້ຖືກ ບັນຈຸເຂົ້າເປັນພະນັກງານ ພາຍຫລັງທີ່ໄດ້ອາສາສະໝັກສອນມາໄດ້ຫລາຍປີ ກັບມີ ຄວາມຮູ້ສຶກທໍ້ຖອຍ ແລະຜິດຫວັງຫລາຍ ຕໍ່ສະພາບການນີ້ ເຈົ້າໜ້າທີ່ລາວທີ່ກ່ຽວ ຂ້ອງໃຫ້ການສັງເກດວ່າ ມີຫລາຍສາເຫດ ທີ່ພາໃຫ້ເປັນເຊັ່ນນັ້ນ ໂດຍສະເພາະແມ່ນ ຈຳນວນຄູທີ່ຮຽນຈົບມາ ແລະຕ້ອງການຢາກສອນຢູ່ໃນຕົວເມືອງແມ່ນເກີນຄວາມຕ້ອງ ການ ໃນຂະນະທີ່ເດັກນ້ອຍ ຢູ່ໃນເຂດດັ່ງກ່າວ ມີທ່າອ່ຽງເພີ້ມຂຶ້ນ ຊ້າໆ ນັກຂ່າວວີໂອ ເອຂອງພວກເຮົາ ມີລາຍລະອຽດກ່ຽວກັບເລື້ອງນີ້ມາສະເໜີທ່ານ ໃນອັນດັບຕໍ່ໄປ ວັນຄູແຫ່ງຊາດລາວຫາກໍຜ່ານໄປໃນວັນທີ 7 ຕຸລາຜ່ານມານີ້, ທ້າມກາງການສະເຫລີມ ສະຫລອງກັນຢູ່ຕາມໂຮງຮຽນ ແລະສະຖາບັນການສຶກສາຊັ້ນສູງຕ່າງໆ ຢ່າງຄຶກຄື້ນໃນ ທົ່ວປະເທດຢູ່ນັ້ນ,ທາງວີໂອເອກໍໄດ້ສຳພາດສາວຄູອາສາສະໝັກຄົນນຶ່ງທີ່ຮັບໃຊ້ເປັນຄູ ສອນມາໄດ້ຫລາຍປີ ພາຍຫລັງທີ່ຮຽນຈົບມາດ້ວຍຄວາມໝາຍໝັ້ນຕັ້ງໃຈວ່າຈະໄດ້ເປັນ ຄູທີ່ຖືກບັນຈຸເປັນເຂົ້າເປັນພະນັກງານລັດໃນເວລາບໍ່ໄວກໍຊ້າ ແຕ່ກໍປະສົບກັບຄວາມຜິດ ຫວັງ ອີງຕາມການໃຫ້ສໍາພາດນາງຄູບິກ ຈາກບ້ານຈອມເພັດ ໃນນະຄອນຫລວງວຽງ ຈັນເລົ່າເຖິງຄວາມຮູ້ສຶກມັກຮັກອາຊີບຄູຂອງນາງສູ່ຟັງວ່າ: ຕໍ່ສະພາບສິ້ນຫວັງ ຍ້ອນບໍ່ໄດ້ການເຂົ້າເປັນຄູໃນລະບົບໂຮງຮຽນລັດນີ້ ນາງຈຶ່ງໄດ້ຕັດ ສິນໃຈອອກໄປປະກອບອາຊີບເຮັດທຸລະກິດສ່ວນຕົວກາຍເປັນແມ່ຄ້າຂາຍເຄື່ອງອອນ ລາຍສົ່ງໃຫ້ລູກຄ້າພາຍໃນທຸກແຂວງທົ່ວປະເທດ, ສ່ວນສາວຄູອາສາສະໝັກບາງຄົນ ກໍເສຍແນວຄິດ ຫລາຍເຖິງຂັ້ນ ເດີນໄປຕາມເສັ້ນທາງຊີວິດ ທີ່ມືດມົວຕໍ່ອະນາຄົດຂອງ ເຂົາເຈົ້າ ເຊັ່ນຕິດຢາເສບຕິດ ແລະອື່ນໆ ຊຶ່ງນາງຄູບິກໄດ້ໃຫ້ເລົ່າເຖິງເລື້ອງນີ້ວ່າ: “ ກ່ຽວກັບເລື້ອງນີ້ທາງວີໂອເອກໍໄດ້ສໍາພາດທ່ານ ສົມບູນ ມາສຸວັນ ຈາກຫ້ອງການເລ ຂາຄະນະກຳມາທິການແຫ່ງຊາດເພື່ອ ຢູແນັສໂກ ແລະອະດີດພະນັກງານໃນກົມ ສາມັນສຶກສາຂອງກະຊວງສຶກສາ ແລະກິລາຂອງລາວ ຊຶ່ງທ່ານໃຫ້ຄຳເຫັນວ່າ : ນອກຈາກນັ້ນແລ້ວ ກໍຍັງບໍ່ມີຄວາມສອດຄ່ອງກັນໃນດ້ານການຝຶກອົບຮົມໃຫ້ ສອນ ວິຊາຕ່າງໆ ກັບສະພາບຄວາມຕ້ອງການຕົວຈິງຂອງການຮຽນການສອນ ໃນໂຮງຮຽນ ຫລາຍແຫ່ງ ຊຶ່ງທ່ານສົມບູນໃຫ້ເຫດຜົນຕໍ່ໄປວ່າ: ເຫດຜົນທ້າຍສຸດ ທ່ານບອກວ່າ ຄູຢູ່ໃນຕົວເມືອງຫລາຍຈົນເຫລືອຄວາມ ຕ້ອງການ ທີ່ຮຽນຈົບມາຕ່າງກໍຢາຊອກສອນຢູ່ໃນຕົວເມືອງ ທ່ານເວົ້າວ່າ ທັງນີ້ ກໍເພາະວ່າ ມີຄົນ ສະຫລຸບແລ້ວ ການທີ່ລັດຖະບານລາວບໍ່ສາມາດບັນຈຸຄູໃຫ້ເຂົ້າເປັນລັດຖະກອນ ຢູ່ໃນຕົວເມືອງໄດ້ນັ້ນ ມີຜົນກະທົບຕໍ່ພວກຄູໜຸ່ມນ້ອຍທີ່ ຍອມສູ້ ຊົນອົດທົນເປັນ ຄູອາສາສະໝັກໂດຍບໍ່ໄດ້ຮັບຄ່າຕອບແທນຫຍັງ ຕັ້ງຫລາຍປີ ເຮັດໃຫ້ເຂົາເຈົ້າໝົດ ກໍາລັງໃຈ ແຕ່ໃນຂະນະດຽວກັນສະພາບ ດັ່ງກ່າວນັ້ນ ກໍສືບເນື່ອງມາຈາກ ຫລາຍ ບັນຫາ ເຊັ່ນ ຄູເກົ່າຍັງເຫລືອຢູ່ ໃນລະບົບຂອງໂຮງຮຽນລັດນັ້ນຫລາຍຢູ່, ໂດຍ ສະເພາະຢູ່ໃນເຂດຕົວເມືອງໃຫຍ່ ແລະການຝຶກອົບ ຮົມຄູກໍບໍ່ແທດເໝາະ ກັບຄວາມ ຕ້ອງການວິຊາການຮຽນ ການສອນຢູ່ໃນ ເຂດຕ່າງໆ ຂອງປະເທດ ຕະຫລອດທັງ ຍັງຂາດສິ່ງດຶງດູດເອົາຄູໃຫ້ໄປສອນຢູ່ໃນເຂດຊົນນະບົດໃຫ້ ຢູ່ໃນທ້ອງຖິ່ນຕ່າງໆ ທີ່ມີຄວາມຕ້ອງການຄູຫລາຍທີ່ສຸດນັ້ນ ອີກດ້ວຍ